[{"text_idx": "#000000", "text": "Meie neljas suvelaager on peetud ja seekord kestis see osavo\u0303tjate soovil kolm pa\u0308eva. Osalejaid oli veidi u\u0308le viieku\u0308mne ja laagrist ei puudunud ka lapsed."}, {"text_idx": "#000001", "text": "Ilmaennustused lubasid ko\u0303ikideks pa\u0308evadeks vihma, aga o\u0303nneks ei la\u0308he ennustused ta\u0308ppi ja Ilmataat otsustas meid soosida. Reedel tuli mo\u0303ni sabin, aga laupa\u0308eval ja pu\u0308hapa\u0308eval sa\u0308ras meie ro\u0303o\u0303muks pa\u0308ike."}, {"text_idx": "#000002", "text": "Reedel alustasime kahe to\u0308o\u0308toaga, sai valida kas loova kirjutamise vo\u0303i maalimise vahel. Loovat kirjutamist vedas kirjanik/luuletaja ja paljud u\u0308llatasid iseend, kui ha\u0308sti oskasid vabava\u0308rssi ritta seada ja julgesid neid isegi teistele ette kanda."}, {"text_idx": "#000003", "text": "Ja need maalid, saime pu\u0308sti panna oma kunstina\u0308ituse!"}, {"text_idx": "#000005", "text": "Ja\u0308rgnes paneelvestlus, mida vedas Olga Gerassimenko ja osalesid Kristiina ja Ingrid. Arutleti ku\u0308simuste u\u0308le, kas ka\u0308ttemaks, andestamine vo\u0303i suhete katkestamine."}, {"text_idx": "#000006", "text": "Vahepeal olid meie kokad valmis meisterdanud maitsva o\u0303htuso\u0308o\u0308gi."}, {"text_idx": "#000007", "text": "Enne sauna minekut ja\u0308i aega ka kongide kuulamiseks, mis oli paljudele esmakordne kogemus."}, {"text_idx": "#000008", "text": "Laupa\u0308eva alustasime ha\u0308a\u0308lejoogaga ja pa\u0308rast Kerti valmistatud hommikuso\u0308o\u0308ki algas osadele teraapia Kaire Talviste juhtimisel ja teistele Rita vestlus teemal \u201eMilline mo\u0303ju on lapsepo\u0303lve seksuaalva\u0308givallal seksuaalelule ta\u0308iskasvanueas\u201c."}, {"text_idx": "#000009", "text": "Vahepeal ta\u0308itsime ko\u0303htu u\u0308limaitsva lo\u0303unaga, mida meile valmistasid meie chef Risto ja abikokk Kert. Seeja\u0308rel ja\u0308tkasime teraapiate ja seksuaalsuse vestlustega, vahepeal liitus meiega ka terapeut Mirjam Pu\u0308vi."}, {"text_idx": "#000010", "text": "Pa\u0308rast raskeid vestlusi oli ko\u0303ikidel vaja ennast korralikult la\u0308bi raputada ja siin tuli meile appi tantsuterapeut Kristina Paskevicius, kes ka soovijad seeja\u0308rel endaga saunarituaalile kaasa kutsus."}, {"text_idx": "#000011", "text": "Vahepeal olid kokad valmis saanud maitsva o\u0303htuso\u0308o\u0308gi ja oligi aeg u\u0308llatuseks. No ei olnud Anne Veski, vaid o\u0303nneloos! Siinjuures tuleb a\u0308ra nimetada meie o\u0303nneloosi sponsorid. Peavo\u0303ite oli kaks: Kriss Sooniku kleit ja Vivian Vau kingad. Aga ka teised kingitused olid toredad: Bon-Bon Lingerie pesukomplektid, Moon ko\u0303rvaro\u0303ngad, Wendre padjad, Marati hommikumantlid, Suva sokid, Stiil ja Anne aastatellimus, Eesti Naise tellimused ja nende mo\u0303nusad vildist kotid, ma\u0308rkmikud ja termosed."}, {"text_idx": "#000012", "text": "Ta\u0308name su\u0308damest ko\u0303iki o\u0303nneloosi sponsoreid!"}, {"text_idx": "#000013", "text": "Juttu ja naeru ja\u0308tkus ko\u0303ikidel veel va\u0308ga hiliste o\u0308o\u0308tundideni."}, {"text_idx": "#000014", "text": "Ja\u0308rgmine hommik algas ja\u0308lle joogaga ja sellele ja\u0308rgnes pa\u0308rast hommikuso\u0308o\u0308ki po\u0303nev kohtumine toitumisspetsialistiga. Ja pandigi alus meie toitumisremondi veebigrupile."}, {"text_idx": "#000015", "text": "Enne lahkumist vo\u0303tsime pa\u0308evad kokku ja oli to\u0303esti raske leida, mille kohta vo\u0303iks ka kriitikat o\u0308elda. Ko\u0303ik la\u0308ksid koju uute tutvuste ja meeldiva tujuga. Kui palju kallistusi ja naeru oli nendes pa\u0308evades!"}, {"text_idx": "#000017", "text": "Hiiglaslik ta\u0308nu Wikmani LT OU\u0308 Valdi Padama, Fruit Xpress OU\u0308 Riina Kabanen ja Saale Reimal, restoran MIN BOWL , ja\u0308a\u0308tisefirma LaMuu, kes seekord hoolitsesid, et meie suurepa\u0308rastel kokkadel oli, millest meile maitsvaid toite va\u0308lja vo\u0303luda! Ja ilma ka\u0308sito\u0308o\u0308leivata ei saa meie laagris kohe mitte kuidagi, sellel aastal ku\u0308psetasid meie leivad Muhu pagarid! Kohviko\u0303rvase eest hoolitsesid meie naised ise."}, {"text_idx": "#000018", "text": "Meie kokkade kiitmiseks ei piisa so\u0303nu, ko\u0303ik oli nii maitsev, et viis keele alla! Ta\u0308nud Risto ja Kert!"}, {"text_idx": "#000019", "text": "Kohtume uuesti juba 5 kuu pa\u0308rast Talvekoolis!"}, {"text_idx": "#000020", "text": "Tugigrupid alaealisena seksuaalva\u0308givalda kogenud ta\u0308iskasvanutele"}]